"Setswana Puotlaleletso ya Ntlha (FAL)/P2 11 DBE/Ngwanaitseele 2022 NSC POTSO 3: BODIBENG JWA MATLHOMOLA – DS Matjila Buisa dinopolo tse di latelang, mme morago o arabe dipotso. 3.1 NOPOLO E Ba ya mo kgorong ya ntlha go kwadisa merwalo ya bona. Merwalo ya tsewa ya bewa mo sekaleng. Mothusi a kgomaretsa dipampiri tse di kwadilweng maina a Letlamoreng mo merwalong ya bona, mme tsa bewa mo lebanteng le le di isang kwa sefofaneng. Fa ba tswa mo merwalong ba ya kwa kgorong e go palangwang kwa go yona. Letlamoreng a ntsha ditekete ba di tlhatlhoba. 5 Ba ntsha tsebe e le nngwe mo teketeng nngwe le nngwe, mme morago ba mo neela tsona gape. Ka lesego Letlamoreng le balelapa ba kgona go feta sentle. Dimpho a wela matswalo fa a bona ba laela Gabasiane ka go mo emisetsa diatla. E rile go ise go fete sebaka, mongwe a goeletsa gore bapalami ba sefofane se se yang Lontone ba ka simolola go palama. Ba 10 tsena mo sefofaneng ba tsaya manno a bona go ya ka mo ba a abetsweng ka teng. Sefofane sa bona se ne se ya go feta kwa Mmunitŝhi kwa Jeremane pele se fetela Engelane. Gabasiane o ba tlhaloseditse gore Mmunitŝhi ke lefelo le le siameng le ba ka simololang kwa go lona. Fa kwa Engelane ba ka gana go le amogela, le tla busediwa morago kwa lefelong la ntlha le le 15 gorogetseng kwa go lona. Fa le busediwa kwa Mmunitŝhi, Jeremane ga e kitla e okaoka go le amogela jaaka batshabi. 3.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Batho ba ne ba swa kwa Thamaga mo kotsing ya dijanaga di le … (1) A tlhano. B pedi. C supa. D tharo. 3.1.2 Ke bomang ba ba ikwadisang go ya ka temana? (2) 3.1.3 Batho ba o ba umakileng mo go POTSO 3.1.2 ba mo lefelong lefe? (2) 3.1.4 Tiragalo ya kwa Tintis e ne e gopotsa Dimpho le Maipelo eng? (2) 3.1.5 Goreng Mogomotsi Raletsholo a ne a ile kwa ga Letlamoreng? (2) 3.1.6 Letlamoreng fa a le kwa Mochudi o itsitse jang gore Tsitsi le bana ba mo tseleng ya go mo latela? (2) 3.1.7 Go ya ka wena a go siame gore Odirile a thunye lepodisi le le neng le mo disitse fa a ne a le kwa bookelong? (2) 3.1.8 A go siame gore Odirile a bolokiwe kwa ntle ga tumalano ya batsadi ba gagwe? Tshegetsa ka lebaka. (2) Kwalololo e ileditswe Phetla"